text: I dag blev der skrevet under på et milliard-projekt.
  11 juli 2014 kl. 14.10
  Tønder og Aabenraa går nu i gang med at anlægge to biogasanlæg til godt en halv milliard hver.
  I dag blev der skrevet under på et projekt til en milliard kroner. 
  Det er landets hidtil største biogasanlæg, der i de kommende år skal opføres i de to Sønderjyske byer.
  Når de kommer i drift, vil de hvert år omdanne 700.000 ton gylle til 68 millioner kubikmeter gas.
  Gassen vil blive brugt til opvarmning og varmt vand.
  Efter opførelsen vil de to anlæg give beskæftigelse til 180 mennesker.
  